Մարդկային հիշողությունից չի կարող ջնջվել 1988-ի դեկտեմբերը, երբ աղետը մեր երկիր էր ներխուժել` ավեր ու արցունք սփռելով: Հայաստանաբնակներն ու դրսից մեզ օգնության ձեռք մեկնած օտարներն էլ չեն կարող մոռանալ, թե նույն` ուսանողական ջոկատները որքան երկյուղածությամբ էին ավերված բնակավայրերում փլատակներից կյանքեր փրկում: Իսկ հետո արդեն վերհառնումի ժամանակներն էին. և ՈՒՋ մարտիկների աջակցությամբ շահագործման հանձնվեցին 300-ից ավելի բնակելի տներ, դպրոցներ, մանկապարտեզներ, արդյունաբերական ձեռնարկություններ: